— Што я ведаю? Я ведаю, што гэта краіна, якая знаходзіцца паміж Польшчай і Расіяй, і там жывуць цудоўныя людзі. Часам я гляджу тэлеканал Belarus 24, які транслюецца на спадарожніку Hotbird 13.0 з 2014 года, а я вельмі люблю спадарожнікавае тэлебачанне. Belarus 24 паказвае шмат цікавых сюжэтаў і дае некаторае ўяўленне пра краіну. Беларусы любяць жыццё, добра паесці, яны ствараюць цудоўныя кампютарныя гульні і, перш за ўсё, вельмі працавітыя. Ім падабаецца і Захад, і Усход, і яны таленавіта падтрымліваюць стасункі і з тымі, і з іншымі, што, відавочна, не проста.